Euroopa Kohtu (kuues koda) 6. veebruari 2025. aasta otsus (Symvoulio tis Epikrateiase eelotsusetaotlus – Kreeka) – Emporiki Serron AE – Emporias kai Diathesis Agrotikon Proionton versus Ypourgos Anaptyxis kai Ependyseon, Ypourgos Agrotikis Anaptyxis kai Trofimon
(kohtuasi C-42/241, Emporiki Serron – Emporias kai Diathesis Agrotikon Proionton)
(Eelotsusetaotlus – Euroopa Liidu finantshuvide kaitse – Määrus (EÜ, Euratom) nr 2988/95 – Eeskirjade eiramine – Artikkel 3 – Aegumistähtaeg – Selle tähtaja pikkus ja algus – Riigisisesed õigusnormid, milles on ette nähtud viieaastane aegumistähtaeg alates eeskirjade eiramise tuvastamisest)
Kohtumenetluse keel: kreeka
Eelotsusetaotluse esitanud kohus
Symvoulio tis Epikrateias
Põhikohtuasja pooled
Hageja: Emporiki Serron AE - Emporias kai Diathesis Agrotikon Proionton
Kostjad: Ypourgos Anaptyxis kai Ependyseon, Ypourgos Agrotikis Anaptyxis kai Trofimon
Resolutsioon
Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 3 lõikeid 1 ja 3, võttes arvesse õiguskindluse põhimõtet, tuleb tõlgendada nii, et nendega ei ole vastuolus riigisisesed õigusnormid, milles on kehtestatud artikli 3 lõikes 1 ette nähtust pikem aegumistähtaeg, tingimusel et järgitakse proportsionaalsuse põhimõtet. Nende sätetega on seevastu vastuolus riigisisesed õigusnormid, milles on ette nähtud, et aegumistähtaeg hakkab kulgema kuupäevast, mil liikmesriigi ametiasutused tuvastasid selle määruse sätete alusel eeskirjade eiramise.
Määruse nr 2988/95 artikli 3 lõike 1 neljandat lõiku tuleb tõlgendada nii, et kui liikmesriik on kasutanud selle määruse artikli 3 lõikes 3 antud võimalust näha ette pikem aegumistähtaeg kui nimetatud määruse artikli 3 lõike 1 esimeses lõigus ette nähtud nelja-aastane aegumistähtaeg, siis tuleb artikli 3 lõike 1 neljandas lõigus kehtestatud absoluutset aegumistähtaega arvutada lähtuvalt sellest pikemast aegumistähtajast.
____________
1 ELT C, C/2024/3052.